18 Ka ntlha ya seno, mafoko a ga Allison A. Trites, yo e leng porofesa wa thutabodumedi, a dira gore motho a akanye. O ile a bua jaana fa a bapisa Labokeresete wa segompieno le Bakeresete ba lekgolo la ntlha la dingwaga: “Gantsi koketsego mo dikerekeng gompieno e bakwa ke tsalo (fa bana ba malapa a kereke ba latela bodumedi jwa batsadi ba bone) kana khudugo (fa maloko a a tswang kwa mafelong a mangwe a fudugela mo kerekeng ya lefelo leo). Le fa go ntse jalo, mo bukeng ya Ditiro, koketsego e ne e bakwa ke go sokologa ga batho, ka gonne kereke ka nako eo e ne e sa ntse e simolola tiro ya yone.” A seno se bolela gore Bokeresete jwa boammaaruri ga bo tlhole bo oketsega ka tsela e Jesu a ileng a re bo tla oketsega ka yone? Nnyaa ga go a nna jalo. Gompieno Bakeresete ba boammaaruri ba sa ntse ba tlhagafetse ka ditsela tsotlhe mo tirong ya go baka Modimo phatlalatsa fela jaaka Bakeresete ba lekgolo la ntlha la dingwaga. Re tla bona seno mo setlhogong se se latelang.